Legal Document

Category: 40

Text:
19. ΝΟΜΟΘΕΤ. ΔΙΑΤΑΓΜΑ υπ’ αριθ. 50 της 10/12 Δεκ. 1968 (ΦΕΚ Α΄ 294) Περί τρόπου εξοφλήσεως ληξιπροθέσμων οφειλών προς το Δημόσιον εκ παραχωρήσεως ακινήτων των τέως Ταμείων Εφέδρων Πολεμιστών Κρήτης. Άρθρον μόνον.-Οφειλαί προς το Δημόσιον, προερχόμεναι εκ τιμήματος ή μισθωμάτων παραχωρηθέντων Κτημάτων των τέως Ταμείων Εφέδρων Πολεμιστών Κρήτης, ληξιπρόθεσμοι κατά την ισχύν του παρόντος, εξοφλούνται άνευ οιασδήποτε προσαυξήσεως εκπροθέσμου καταβολής, δια 5 ίσων ετησίων δόσεων, της πρώτης τούτων καταβληθησομένης μέχρι της 31.12.1968 των δε υπολοίπων εντός του πρώτου 10ημέρου του Οκτωβρίου εκάστου έτους. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 17.Γ.η.18-19 Εφεδρικά Ταμεία Κρήτης